CELEX: 62016TN0691
Language: lv
Date: 2016-09-26 00:00:00
Title: Lieta T-691/16: Prasība, kas celta 2016. gada 26. septembrī – Elevolution-Engenharia/Komisija

28.11.2016   
            
            
               LV
            
            
               Eiropas Savienības Oficiālais Vēstnesis
            
            
               C 441/26
            
         
      Prasība, kas celta 2016. gada 26. septembrī – Elevolution-Engenharia/Komisija
      (Lieta T-691/16)
      (2016/C 441/30)
      Tiesvedības valoda – portugāļu
      
         Lietas dalībnieki
      
      
         Prasītāja: Elevolution-Engenharia SA (Amadora, Portugāle) (pārstāvji – A. Pinto Cardoso un L. Fuzeta da Ponte, advokāti)
      
         Atbildētāja: Eiropas Komisija
      
         Prasītājas prasījumi:
      
      
                  —
               
               
                  pilnībā apmierināt prasību un tādējādi atcelt atbildētājas lēmumus, kuros bija iekļautas parādzīmes, kuras prasītāja saņēma ar 2016. gada 3. augusta vēstuli;
               
            
                  —
               
               
                  piespriest atbildētājai atlīdzināt prasītājas tiesāšanās izdevumus, kas vēl jāaprēķina.
               
            
         Pamati un galvenie argumenti
      
      Prasības pamatošanai prasītāja izvirza trīs pamatus.
      
                  1.
               
               
                  Ar pirmo pamatu tiek apgalvota kompentences neesamība. Atbildētāja ir pārkāpusi savu kompetenci un pilnvaras tādu aktu pieņemšanai, kurus tiek lūgts atcelt.
               
            
                  2.
               
               
                  Ar otro pamatu tiek apgalvots būtisks procedūras noteikumu pārkāpums. Apstrīdētās parādzīmes ir pamatotas netieši vai noklusējot, tās ir publiskotas neskaidrā veidā un neatbilst Savienības tiesībām.
               
            
                  3.
               
               
                  Ar trešo pamatu tiek apgalvots Līguma un ar tā piemērošanu saistīto tiesību normu pārkāpums.